Návrh nariadenia Rady ktorým sa ustanovujú opravné koeficienty uplatniteľné od 1. júla 2004 na odmeňovanie úradníkov, zmluvných zamestnancov a dočasných zamestnancov Európskych spoločenstiev pracujúcich v tretích krajinách a časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia k EÚ /* KOM/2004/0771 v konečnom znení */





Brusel, 03.12.2004 KOM(2004)771 v konečnom znení Návrh NARIADENIA RADY ktorým sa ustanovujú opravné koeficienty uplatniteľné od 1. júla 2004 na odmeňovanie úradníkov, zmluvných zamestnancov a dočasných zamestnancov Európskych spoločenstiev pracujúcich v tretích krajinách a časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia k EÚ (predložená Komisiou) ODÔVODNENIE Nariadením (Euratom, ESUO, EHS) č. 3019/87 z 5. októbra 1987 bol personálny poriadok zmenený pridaním prílohy X, obsahujúcej osobitné a výnimočné opatrenia uplatniteľné na úradníkov Európskych spoločenstiev, ktorí sú zamestnaní v tretích krajinách. Osobitne bol zavedený špecifický systém požitkov a články 11, 12 a 13 novej prílohy sa týkajú odmeňovania úradníkov pracujúcich v spomínaných krajinách. Podľa tohoto systému sú odmeny vyplácané v eurách v Belgicku, ale môžu byť tiež – celkovo alebo čiastočne – vyplácané v mene krajiny určenia. V takomto prípade sa opravný koeficient uplatňuje na časť odmeny vyplácanej v miestnej mene. Odkedy sa začal uplatňovať nový personálny poriadok s účinnosťou od 1. mája 2004 (nariadenie (ES, Euratom) č. 723/20004 z 22. marca 2004), uplatňuje sa tento špecifický systém požitkov aj na zmluvných zamestnancov. V súlade s článkom 13 uvedenej prílohy bola Rada vyzvaná, aby každých šesť mesiacov stanovila opravné koeficienty uplatniteľné v tretích krajinách. Rada rozhodla o prvých opravných koeficientoch uplatniteľných od 10. októbra 1987 nariadením (ESUO, EHS, Euratom) č. 2175/88 z 18. júla 1988. Rada stanovila posledné opravné koeficienty nariadením (ES, Euratom) č. 1785/2004 z 5. októbra 2004, ktoré nadobudlo účinnosť 1. januára 2004. Článkom 33 ods. 4 zmluvy o pristúpení desiatich nových členských štátov sa vytvoril právny základ, ktorý povoľuje predĺženie obdobia uplatniteľnosti prílohy X k personálnemu poriadku (podmienky zamestnávania mimo Spoločenstva) na úradníkov, ktorí vykonávajú funkciu v týchto nových členských štátoch najviac po dobu pätnástich mesiacov od pristúpenia. Preto je vhodné, aby sa pre tieto nové členské štáty vytvorili okrem opravných koeficientov v súlade s prílohou XI k personálnemu poriadku aj opravné koeficienty v súlade s prílohou X. Odteraz je Rada vyzvaná, aby v súlade s článkom 13 prílohy X k tomuto novému personálnemu poriadku stanovila jedenkrát ročne opravné koeficienty uplatniteľné v tretích krajinách. Tento návrh sa týka stanovenia opravných koeficientov uplatniteľných od 1. júla 2004 na odmeny úradníkov, zmluvných zamestnancov a dočasných zamestnancov Európskych spoločenstiev pracujúcich v tretích krajinách ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia. Tieto opravné koeficienty sú prvými, ktoré sa každoročne stanovia. Dopad na rozpočet je vzhľadom na celkový prevádzkový rozpočet delegácií zanedbateľný. Systém odmeňovania mimo Spoločenstva vychádza z princípu parity kúpnej sily medzi odmenami vyplácanými v miestnej mene v porovnaní s Bruselom. Aplikácia tohto princípu vychádza z výpočtov ekonomických parít, ktoré realizoval Eurostat. Opravný koeficient je faktor, ktorý dostaneme delením hodnoty ekonomickej parity menovým kurzom. Hlavná práca pre stanovenie opravných koeficientov teda spočíva vo výpočte ekonomických parít medzi rôznymi miestami určenia Bruselom. Použité účtovné menové kurzy sú stanovené v súlade s pravidlami na vykonávanie finančného nariadenia a zodpovedajú dátumu uplatnenia opravných koeficientov. Tabuľka A udáva (pre všetky miesta určenia a pre mesiac júl 2004) nové ekonomické parity, zodpovedajúce menové kurzy a opravné koeficienty, ktoré z toho vyplývajú. Tabuľka B udáva v percentách pre všetky miesta určenia vývoj údajov uvedených v tabuľke A, v porovnaní s údajmi stanovenými v poslednom platnom nariadení. PRÍLOHA TABUĽKA A +++++ TABLE +++++ PRÍLOHA TABUĽKA B +++++ TABLE +++++ Návrh NARIADENIE RADY ktorým sa ustanovujú opravné koeficienty uplatniteľné od 1. júla 2004 na odmeňovanie úradníkov, zmluvných zamestnancov a dočasných zamestnancov Európskych spoločenstiev pracujúcich v tretích krajinách a časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia k EÚ RADA EURÓPSKEJ ÚNIE, so zreteľom na Zmluvu o založení Európskej únie, so zreteľom na služobný poriadok úradníkov Európskych spoločenstiev a podmienky zamestnania ostatných zamestnancov spoločenstiev, ustanovených v nariadení (EHS, Euratom, ESUO) č. 259/68[1], naposledy zmenenom a doplnenom nariadením (ES, Euratom) č. 857/2004[2], najmä na prvý pododsek článku 13 jeho prílohy X, so zreteľom na zmluvu o pristúpení desiatich nových členských štátov, najmä na jej článok 33 ods. 4, so zreteľom na návrh Komisie, keďže: Je potrebné prihliadať na zmeny životných nákladov v krajinách mimo Spoločenstva, a preto by sa mali určiť opravné koeficienty uplatniteľné s účinnosťou od 1. júla 2004 na odmeny vyplácané v mene krajiny zamestnania úradníkom, zmluvným zamestnancom a dočasným zamestnancom pracujúcim v tretích krajinách ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia. Opravné koeficienty, v súvislosti s ktorými bola vykonaná platba na základe nariadenia (ES, Euratom) č. 1785/2004[3], môžu viesť k úpravám odmien so spätnou platnosťou smerom nahor alebo nadol. Je potrebné vytvoriť ustanovenie na spätné vyplácanie v prípade zvýšenia odmeny v dôsledku nových opravných koeficientov. Je potrebné vytvoriť ustanovenie na vrátenie súm vyplatených naviac v prípade zníženia odmeny v dôsledku nových opravných koeficientov za obdobie medzi 1. júlom 2004 a dátumom nadobudnutia účinnosti tohto nariadenia. Je potrebné vytvoriť ustanovenie, aby akékoľvek takéto vrátenie bolo obmedzené na obdobie najviac šiestich mesiacov pred rozhodnutím, ktorým sa ustanovujú opravné koeficienty, a aby jeho účinky pokrývali obdobie najviac 12 mesiacov po dátume tohto rozhodnutia, ako v prípade opravných koeficientov uplatniteľných v Európskom spoločenstve na odmeny a dôchodky úradníkov a ostatných zamestnancov Európskych spoločenstiev. PRIJALA TOTO NARIADENIE: Článok 1 S účinnosťou od 1. júla 2004 je výška opravných koeficientov uplatniteľných na odmeny vyplácané v mene krajiny zamestnania úradníkom, zmluvným zamestnancom a dočasným zamestnancom Európskych spoločenstiev, pracujúcich v tretích krajinách, ako aj časti úradníkov, ktorí vykonávajú funkciu v desiatich nových členských štátoch maximálne po dobu pätnástich mesiacov od pristúpenia, uvedená v prílohe. Výmenné kurzy na výpočet takýchto odmien sú stanovené v súlade s pravidlami na vykonávanie finančného nariadenia a zodpovedajú dátumu uvedenému v prvom pododseku. Článok 2 Inštitúcie zabezpečia spätné vyplácanie v prípade zvýšenia odmeny v dôsledku opravných koeficientov uvedených v prílohe. Inštitúcie vykonajú úpravy odmeňovania so spätnou platnosťou smerom nadol v prípade zníženia odmeny v dôsledku opravných koeficientov uvedených v prílohe za obdobie medzi 1. júlom 2004 a dátumom nadobudnutia účinnosti tohto nariadenia. Úpravy so spätnou platnosťou, ktoré sa vzťahujú na vrátenie súm vyplatených naviac, sú obmedzené na obdobie najviac šiestich mesiacov pred nadobudnutím účinnosti tohto nariadenia. Vrátenie bude pokrývať obdobie najviac 12 mesiacov po tomto dátume. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli, dňa Za Radu Predseda PRÍLOHA +++++ TABLE +++++ FINANČNÝ VÝKAZ 1. NÁZOV AKCIE Návrh nariadenia Rady, ktorým sa ustanovujú opravné koeficienty uplatniteľné od 1. júla 2004 na odmeňovanie úradníkov, zmluvných zamestnancov a dočasných zamestnancov Európskych spoločenstiev pracujúcich v tretích krajinách a časti úradníkov, ktorí vykonávajú funkciu v desiatich nových členských štátoch maximálne po dobu pätnástich mesiacov od pristúpenia 2. PRÍSLUŠNÝ ROZPOČTOVÝ RIADOK XX-010102-01 3. PRÁVNY ZÁKLAD Články 12 a 13 prílohy X personálneho poriadku. 4. FINANČNÝ DOPAD 4.1 Odhadovaná výška skutočných € 125 139 579 výdavkov na rok 2004 (€ 10 428 298,25 mesačne) (1) 4.2 Odhad dopadu opravnýchkoeficientov z júla 2004 - € 11 814,59 (2) 4.3 Odhadované polročné výdavky [(2) x 6)] - € 70 887,54 4.4 Odhadované ročné výdavky [(2) x 12] - € 141 775,08 4.5 Dopad vzhľadom na odhadovanú výšku skutočných výdavkov [(2) : (1)] - 0,11329356 % Tento finančný dopad nezahŕňa dopad, ktorý vyplýva z priebežných opravných koeficientov, ktoré každý mesiac stanovuje Komisia. [1] Ú. v. ES L č. 56, 4.3.1968, s. 1. [2] Ú. v. ES L č. 161, 30.4.2004, s. 11. [3] Ú. v. ES L č. 317, 16.10.2004, s. 1.